รัฐบาลไทย-ข่าวทำเนียบรัฐบาล-สำนักงานปลัดกระทรวงมหาดไทย เตรียมเปิดรับสมัครบุคคลเพื่อเลือกสรรเป็นพนักงานราชการทั่วไป ตำแหน่งพนักงานช่างไฟฟ้า 14 อัตรา ตั้งแต่วันที่ 7 – 14 ก.พ. 2565 โดยผู้สมัครไม่ต้องผ่านภาค ก.
วันจันทร์ที่ 31 มกราคม 2565
สํานักงานปลัดกระทรวงมหาดไทย เตรียมเปิดรับสมัครบุคคลเพื่อเลือกสรรเป็นพนักงานราชการทั่วไป ตําแหน่งพนักงานช่างไฟฟ้า 14 อัตรา ตั้งแต่วันที่ 7 – 14 ก.พ. 2565 โดยผู้สมัครไม่ต้องผ่านภาค ก.
สํานักงานปลัดกระทรวงมหาดไทย เตรียมเปิดรับสมัครบุคคลเพื่อเลือกสรรเป็นพนักงานราชการทั่วไป ตําแหน่งพนักงานช่างไฟฟ้า 14 อัตรา ตั้งแต่วันที่ 7 – 14 ก.พ. 2565 โดยผู้สมัครไม่ต้องผ่านภาค ก.
วันนี้ (31 ม.ค. 65) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า สํานักงานปลัดกระทรวงมหาดไทยจะดําเนินการเปิดรับสมัครบุคคลเพื่อเลือกสรรเป็นพนักงานราชการทั่วไป ตําแหน่งพนักงานช่างไฟฟ้า จํานวน 14 อัตรา ซึ่งผู้ที่ประสงค์จะสมัครฯ ในตําแหน่งดังกล่าวข้างต้นสามารถสมัครได้ทางเว็บไซต์ https://moi.thaijobjob.com ตั้งแต่วันที่ 7 – 14 ก.พ. 2565 ตลอด 24 ชั่วโมง ไม่เว้นวันหยุดราชการ โดยผู้สมัครต้องกรอกข้อความให้ถูกต้องครบถ้วน และปฏิบัติตามขั้นตอนที่กําหนด และเมื่อยืนยันข้อความที่ได้กรอกแล้ว ระบบจะออกใบสมัครและแบบฟอร์มการชําระเงินค่าสมัคร และพิมพ์แบบฟอร์มการชําระเงินเพื่อนําไปชําระเงินค่าธรรมเนียมการสมัครได้ที่เคาน์เตอร์บริษัท ธนาคารกรุงไทย จํากัด (มหาชน) ทุกสาขาทั่วประเทศ ตั้งแต่วันที่ 7 – 15 ก.พ. 2565 โดยเมื่อชําระค่าธรรมเนียมการสมัครแล้วจะได้รับเลขประจําตัวสอบตามลําดับการชําระค่าธรรมเนียมในการสมัคร
นายสุทธิพงษ์ จุลเจริญ ปลัดกระทรวงมหาดไทย กล่าวว่า ในการสมัครเพื่อเลือกสรรเป็นพนักงานราชการในครั้งนี้ ผู้สมัครจะต้องเป็นผู้มีคุณวุฒิการศึกษาตรงตามคุณสมบัติเฉพาะสําหรับตําแหน่งที่สมัคร คือ ได้รับคุณวุฒิการศึกษาประกาศนียบัตรวิชาชีพชั้นสูง (ปวส.) หรือคุณวุฒิอย่างอื่นที่เทียบได้ในระดับเดียวกัน ในสาขาวิชาไฟฟ้ากําลัง สาขาวิชาอิเล็กทรอนิกส์ สาขาวิชาเทคโนโลยีโทรคมนาคม สาขาวิชาเทคโนโลยีคอมพิวเตอร์ สาขาวิชาคอมพิวเตอร์ สาขาวิซาเทคนิคคอมพิวเตอร์ สาขาวิชาคอมพิวเตอร์กราฟิค สาขาวิชาข่างคอมพิวเตอร์มัลติมีเดีย สาขาวิชาเทคโนโลยีสารสนเทศและการสื่อสาร และสาขาวิชาเทคโนโลยีสารสนเทศ จากสถาบันการศึกษาที่ ก.พ. รับรอง โดยไม่ต้องผ่านภาค ก. ของสํานักงาน ก.พ. ซึ่งสํานักงานปลัดกระทรวงมหาดไทยจะประกาศรายชื่อผู้มีสิทธิเข้ารับการประเมินความรู้ความสามารถ ทักษะ และสมรรถนะ และกําหนดวัน เวลา สถานที่ และระเบียบที่เกี่ยวข้องให้ทราบในภายในวันที่ 25 ก.พ. 2565 ทางเว็บไซต์ https://moi.thaijobjob.com หรือเว็บไซต์กองการเจ้าหน้าที่ สํานักงานปลัดกระทรวงมหาดไทย https://www.personnel.moi.go.th
นายสุทธิพงษ์ จุลเจริญ ปลัดกระทรวงมหาดไทย กล่าวต่อว่า ในส่วนของวิธีการเลือกสรร คํานึงถึงหลักวิชาการวัดผล โดยผู้เข้ารับการประเมินครั้งที่ 1 ด้วยวิธีการสอบข้อเขียนแบบปรนัย ที่ได้คะแนนไม่ต่ํากว่าร้อยละ 60 จึงจะมีสิทธิ์เข้ารับการประเมินครั้งที่ 2 โดยผู้ที่จะถือว่าเป็นผู้ผ่านการคัดสรร จะต้องเป็นผู้ที่ผ่านการประเมินทั้ง 2 ครั้ง ไม่ต่ํากว่าร้อยละ 60 ทั้งนี้ อย่าได้หลงเชื่อผู้ที่แอบอ้างว่า สามารถช่วยเหลือผู้ที่จะสมัครสอบให้สามารถเป็นผู้ผ่านการคัดสรรได้โดยวิธีการต่าง ๆ เช่น กล่าวอ้างว่ารู้จักข้าราชการชั้นผู้ใหญ่ที่สามารถช่วยผู้สมัครให้ผ่านได้ หรือสามารถส่งสัญญาณโดยใช้อุปกรณ์ต่างๆ หรือช่วยผู้สมัครในขณะเข้ารับการประเมินได้ เพราะสํานักงานปลัดกระทรวงมหาดไทย จะดําเนินการตามระเบียบขั้นตอนที่ได้กําหนดไว้ เพื่อให้การประเมินเป็นไปด้วย "ความบริสุทธิ์ ยุติธรรม ได้คนดี มีความรู้ ความสามารถ มีคุณธรรม" อย่างแท้จริงมาปฏิบัติงาน
"หากพบเห็นหรือทราบพฤติการณ์แอบอ้างว่า สามารถช่วยเหลือผู้ที่จะสมัครให้สามารถเป็นผู้ผ่านการคัดสรรได้ดังกล่าว ขอให้แจ้งมาที่ สํานักงานปลัดกระทรวงมหาดไทย หมายเลขโทรศัพท์ 0-2222-1141-55 ในวันและเวลาราชการ หรือสายด่วนศูนย์ดํารงธรรม โทร. 1567 ตลอด 24 ชั่วโมง หรือที่กองการเจ้าหน้าที่ สํานักงานปลัดกระทรวงมหาดไทย ถ.อัษฎางค์ แขวงวัดราชบพิธ เขตพระนคร กรุงเทพฯ เพื่อดําเนินการตามกฎหมายต่อไป" นายสุทธิพงษ์ฯ กล่าวในช่วงท้าย